Charlotte Kalla

pisi|Charlotte Kalla (2012)
pisi|Charlotte Kalla 2008. aasta Tour de Skil
Marina Charlotte Kalla (sündinud 22. juulil 1987 Gällivares) on Rootsi murdmaasuusataja, kolmekordne olümpiavõitja.

Kalla võitis 2006. aasta juunioride maailmameistrivõistlustel Sloveenias Kranjis kuldmedali suusavahetusega sõidus. Samadel võistlustel oli ta 5 km sõidus kolmas ja sprindis neljas. 4×3,3 km teatesõidus saavutas ta hõbemedali.

Kalla tegi täiskasvanute seas läbimurde 18. novembril 2006 maailma karikasarja etapil kodukandis Gällivares, kui ta tuli 10 km vabastiiliga sõidus 7. kohale.

2007 tuli Kalla kahekordseks juunioride maailmameistriks, võites Itaalias Tarvisios toimunud MM-il nii 5 km vabastiilis kui ka 10 km suusavahetusega sõidus. 1 km vabastiilis peetud sprindis tuli ta hõbemedalile ja hõbedale tuli ka 4×3,3 km Rootsi teatenaiskond.

2007. aasta maailmameistrivõistlustel Sapporos sai ta 10 km sõidus vabastiilis 5. ja 15 km suusavahetusega sõidus 7. koha. 4×5 km teatesõidus sõitis ta kolmandas vahetuses välja parima aja, möödudes Claudia Nystadist ja tõstes Rootsi 4. kohalt 3. kohale, ent lõpuks jäi Rootsi ikkagi 4. kohale.

2009. aasta maailmameistrivõistlustel Liberecis võitis Kalla 1,3 km vabatehnikas sprindis B-finaali, mis andis talle 7. koha. Rootslastest oli ta sel distantsil kolmas. 7,5+7,5 km suusavahetusega sõidus lõpetas Kalla klassikadistantsi 12. kohaga, sõitis uisudistantsil välja 8. aja ja saavutas ka kokkuvõttes 8. koha, olles sel distantsil parim naine. 4×5 km teatesõidus sõitis Kalla viimast vahetust, kaotas lõpuspurdiga Nystadile, kuid tõi Rootsile pronksmedali.

2010. aasta taliolümpiamängudel tuli Kalla 15. veebruaril olümpiavõitjaks 10 km vabastiilis suusatamises, edestades 6,6 sekundiga Kristina Šmigun-Vähit ja 15,9 sekundiga Marit Bjørgenit. 19. veebruaril suusavahetusega sõidus lõpetas Kalla klassikadistantsi 9. kohaga, sõitis uisustiilis välja 11. aja ning oli kokkuvõttes 8. 22. veebruaril saavutas Kalla koos Anna Haagiga hõbemedali paarissprindis. Oma kolmes vahetuses sõitis Kalla välja kaks parimat ja ühe teise aja, kuid Haag kaotas lõpuspurdiga Nystadile ja Saksamaa võitis 0,7-sekundilise eduga. 4×5 km teatesõidus sõitis Kalla kolmandas vahetuses, mille ta võitis ja tõstis Rootsi sellega 8. kohalt 5. kohale. Selle koha sai Rootsi teatenaiskond ka kokkuvõttes.

 Saavutused 
27px Olümpiamängudel 
2010  Vancouveris
 15px olümpiavõitja 10 km vabatehnikasõidus
 15px hõbemedal sprinditeates
 8. koht 7,5+7,5 km suusavahetusega sõidus
 2014  Sotšis
 15px olümpiavõitja 4x5 km teatesõidus
 15px hõbemedal 7,5+7,5 km suusavahetusega sõidus
 15px hõbemedal 10 km klassikas
 2018  Pyongchangis
 15px olümpiavõitja 7,5+7,5 km suusavahetusega sõidus
 15px hõbemedal 10 km vabatehnikas
 15px hõbemedal sprinditeates
 15px hõbemedal 4×5 km teatesõidus

 Maailmameistrivõistlustel  
2009  Liberecis
  pronksmedal 4×5 km teatesõidus
2011  Oslos
  maailmameister sprinditeates
  hõbemedal teatesõidus
2013  Val di Fiemmes
  hõbemedal sprinditeates
  hõbemedal teatesõidus
2015  Falunis
  maailmameister 10 km vabatehnikas
  hõbemedal teatesõidus
  pronksmedal suusavahetusega sõidus
  pronksmedal 30 km ühisstardiga sõidus
2017  Lahtis
  hõbemedal 15 km klassikas
  hõbemedal teatesõidus
  pronksmedal suusavahetusega sõidus
2019  Seefeldis
  maailmameister 4×5 km teatesõidus

 Juunioride maailmameistrivõistlustel 
2006  Kranjis
  juunioride maailmameister 10 km suusavahetusega sõidus
  hõbemedal 4×3,3 km teatesõidus
  pronksmedal 5 km klassikastiilis

2007  Tarvisios 
  juunioride maailmameister 10 km suusavahetusega sõidus
  juunioride maailmameister 5 km vabastiilis
  hõbemedal 1 km sprint vabastiilis
  hõbemedal 4×3,3 km teatesõidus

 Maailma karikasarjas 
Charlotte Kalla on individuaalselt osalenud (seisuga 28. veebruar 2019) 220 maailma marikasarja etapil ja jõudnud esikolmikusse 59 korda, neist 12 etappi on ta võitnud.

Esimest korda sõitis ta MK-etapil 15. märtsil 2006 Hiinas Changchunis ja sai kohe 14. koha. Järgmisel etapil 18. märtsil Sapporos tuli ta 10. kohale. Esimest korda tuli ta esikolmikusse 24. novembril 2007 Beitostølenis 10 km vabatehnikasõidus, esimese maailma karikasarja etapivõidu sai ta 29. detsembril 2007, kui ta võitis 2007.–2008. aasta Tour de Ski etapi Nové Městos.

Rootsi 4×5 km teatenaiskonnas debüteeris ta 19. novembril 2006 Gällivares – saadi 8. koht. Järgmine katse 17. detsembril 2006 La Clusaz's andis juba 2. koha ja kolmas katse 4. veebruaril 2007 tõi juba võidu.

Otepää MK-etappidelt on seni parim koht 2017. aastal 10 km klassikas saadud 2. koht.

 Maailma karikasarja etapivõidud 
+Maailma karikasarja etapivõidud Aasta Kuupäev Koht Riik Ala1.2007–2008Tour de Ski (60 km)2.200822. novemberGällivare10 km vabalt3.20105. veebruarCanmore10 km vabalt4.201515. veebruarÖstersund10 km vabalt5.201726. novemberRukaAvaetapp (21,4 km)6.20173. detsemberLillehammer15 km suusavahetusega sõit7.201716. detsemberDobbiaco10 km vaba+Etapivõidud suusatuuridelJrk-nr Aasta Kuupäev Koht Riik Ala1.200729. detsemberNové Město10 km vabalt2.20081. jaanuarNové Město10 km vabalt3.20086. jaanuarAsiagovabasprint4.201321. märtsFalun10 km vabalt5.20131. detsemberKuusamo10 km vabalt

 Viited 

 Välislingid 
Charlotte Kalla andmed FIS-i kodulehel
Charlotte Kalla Rootsi Suusaliidu kodulehel

Kategooria:Rootsi murdmaasuusatajad
Kategooria:Rootsisoomlased
Kategooria:Sündinud 1987